

**LAG Škoji objavljuje**

**JAVNI POZIV**

**nositeljima razvojnih ideja i inicijativa**

s područja otoka Visa na **edukaciju s ciljem njihovog razvoja i realizacije**

Projekt „POP-UP ruralni društveno-inovativno hubovi“ provodi **LAG Škoji** zajedno s LAG-om Međimurski doli i bregi, ACT Grupom iz Čakovca, Veleučilištem VERN iz Zagreba, Visokim gospodarskim učilištem u Križevcima te Fakultetom organizacije i informatike iz Varaždina. Jedna od aktivnosti projekta je organizacija tzv. pop-up ruralnih hubova, dvodnevnog događanja tijekom kojeg će timovi studenata, stručnjaka i predstavnika lokalnih udruga pomagati zainteresiranim nositeljima razvojnih inicijativa i projekata iz lokalne zajednice u pokretanju ili razvoju poduzetničkih ideja.

U svibnju ove godine već je održan prvi ciklus radionica na Visu, iz kojeg su dane smjernice za konkretne ideje za otok Vis.

Pozivamo iste prijavitelje projekata da nastave svoj angažman, a druge poduzetnike s otoka Visa da se prijave i uključe sa svojim idejama! POP-UP hubovi održat će se u **Komiži 2. listopada (Kulturni centar Ivan Vitić, s početkom u 16.00 sati)** i u **Visu 3. listopada 2019.** **(Gradska vijećnica, s početkom u 09.00 sati).**

Prihvatljivi prijavitelji su nositelji OPG-ova, obrtnici, poduzetnici, nezaposleni, predstavnici udruga, studenti i svi drugi članovi lokalne zajednice koji bi svoju poduzetničku ideju htjeli pretvoriti u stvarnost i doprinijeti razvoju lokalne zajednice i društva općenito. Prijavom svoje ideje/inicijative/poduzetničkog pothvata, kroz dva dana trajanja ruralnih pop-up hubova, prijavljeni će dobiti znanje, iskustvo i podršku u razvoju od strane predstavnika lokalnih udruga, studenata i stručnjaka uključenih u projekt.

Napomena: Ovo nije radionica o pisanju projekata za EU natječaje niti se kroz ovaj projekt dodjeljuju financijska sredstva. Fokus radionice je na razvoju vaših poslovnih ideja/modela/planova te ćete nakon dva dana radionice imati nacrt poslovnog modela i pripremu za poslovni plan.

**Sudjelovanje na ovoj aktivnosti je besplatno** te su svi troškovi sufinancirani iz projekta POP-UP ruralni društveno-inovativno hubovi sredstvima Europskog socijalnog fonda.

Molimo sve zainteresirane da se **najkasnije do 30. rujna prijave** ispunjavanjem prijavnog obrasca na ovoj [**poveznici**](https://docs.google.com/forms/d/e/1FAIpQLScNcIZOhSaaJCGCXE4SfPYM54vW2iIlLHze-rqujci47y-vxA/viewform?vc=0&c=0&w=1) za sudjelovanje na hubu. Nakon završetka prijava, svi prijavljeni bit će kontaktirani. Sve dodatne informacije možete dobiti na sljedećem kontaktu: LAG Škoji - Ivana, 091 1559434, [info@lag-skoji.hr](mailto:info@lag-skoji.hr)). Više o projektu možete saznati na web stranici [www.ruralhubs.net](http://www.ruralhubs.net).

Sadržaj ovog poziva isključiva je odgovornost LAG-a Škoji.